《重登云台山》
清代·陶澍

又踏金牛顶上行，海风飞舄上蓬瀛。
蛟龙瀑外晴犹挂，鸡犬云中夜有声。
为访仙人寻旧榻，喜偕词客证初盟。
长松迓路三年别，却笑公髯雪已盈。

作者简介：（1778—1839）清湖南安化人，字子霖，号云汀。嘉庆七年进士。授编修。迁御史、给事中。出为川东道，治行称四川第一。嘉、道间，历安徽布政使、巡抚，清查库款，理清三十余年积累纠葛。治荒政，创辑《安徽通志》。道光五年，调江苏。时洪泽湖决，运道梗阻，澍办理海运，亲赴上海雇船而成之。十年，任两江总督。与巡抚林则徐疏浚江南河流，号为数十年之利。又陈两淮盐政积弊，推行票盐，减价敌私，颇有成效。卒谥文毅。有《印心石屋诗文集、奏议》、《蜀輶日记》、《陶渊明集辑注》等。